
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2848 

24 Δεκεμβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της αριθμ. 3089/11-03-2015 (ΦΕΚ 441/ 
24-03-15 τ.Β') Πρυτανικής Πράξης Ίδρυση Διακρατι¬ 
κού Διατμηματικού Προγράμματος Μεταπτυχιακών 
Σπουδών μεταξύ του Τμήματος Ιατρικής της Σχο¬ 
λής Επιστημών Υγείας του Πανεπιστημίου Θεσσα¬ 
λίας και του Τ μήματος Ιατρικής του υπίνοΓείία άοςίί 
εΐυάί άί Θοπονα Ιταλίας, με τίτλο «Υπερηχογραφική 
λειτουργική απεικόνιση για την πρόληψη και διά¬ 
γνωση των αγγειακών παθήσεων». 1 

Μετονομασία Εργαστηρίου με την επωνυμία «Εργα¬ 
στήριο Μελέτης Γραμματισμών (Γλωσσικού, Μα¬ 
θηματικού) σε Σχολικό Πλαίσιο και μη Σχολικά 
Πλαίσια» στο Παιδαγωγικό Τμήμα Ειδικής Αγω¬ 
γής της Σχολής Ανθρωπιστικών και Κοινωνικών 

Επιστημών του Πανεπιστημίου Θεσσαλίας. 2 

Ίδρυση Εργαστηρίου με την επωνυμία «Εργαστήριο 
Εμπορίας και Τεχνολογίας Αλιευτικών Προϊόντων 
και Τροφίμων» στο Τμήμα Γεωπονίας Ιχθυολογίας 
και Υδάτινου Περιβάλλοντος, της Σχολής Γεωπονι- 
κών Επιστημών, του Πανεπιστημίου Θεσσαλίας. .. 3 

Ίδρυση Εργαστηρίου με την επωνυμία «Εργαστήριο 
Υδατοκαλλιεργειών» στο Τμήμα Γεωπονίας Ιχθυ¬ 
ολογίας και Υδάτινου Περιβάλλοντος, της Σχολής 
Γεωπονικών Επιστημών του Πανεπιστημίου Θεσ¬ 


σαλίας. 4 

ΑΠΟΦΑΣΕΙ Σ 

Αριθμ. 14647/15/ΓΠ (1) 


Τροποποίηση της αριθμ. 3089/11-03-2015 (ΦΕΚ 441/ 
24-03-15 τ.Β') Πρυτανικής Πράξης Ίδρυση Διακρατι¬ 
κού Διατμηματικού Προγράμματος Μεταπτυχιακών 
Σπουδών μεταξύ του Τμήματος Ιατρικής της Σχο¬ 
λής Επιστημών Υγείας του Πανεπιστημίου Θεσσα¬ 
λίας και του Τμήματος Ιατρικής του υηίνοΓδίία άορίί 
εΐυάί άί Θοπονα Ιταλίας, με τίτλο «Υπερηχογραφική 
λειτουργική απεικόνιση για την πρόληψη και διά¬ 
γνωση των αγγειακών παθήσεων». 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 10 
(ΦΕΚ 148 Τ.Α716.7.2008) «Θεσμικό πλαίσιο για τις μεταπτυ¬ 


χιακές σπουδές», όπως τροποποιήθηκε με τις διατάξεις 
του άρθρ. 24 του Ν. 3696/2008 (ΦΕΚ 177 τ.Α725.8.2008, του 
άρθρου 27 του Ν. 3794/2009 (ΦΕΚ 156 τ.Α') και της παρ. 
5 και 6 του άρθρου 37 του Ν. 3848/2010 (ΦΕΚ 71 τ.Α') και 
του άρθρου 34 του Ν. 4301/2014 (ΦΕΚ 223 τ.Α'). 

2. Τις διατάξεις της παρ. 11 α του άρθρου 80 του 
Ν. 4009/2011 (ΦΕΚ 195, τ.Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων» όπως τροποποι¬ 
ήθηκε με τις διατάξεις της παρ. γ' του άρθρου 47 του 
Ν. 4025/2011 (ΦΕΚ 228, τ.Α'), της παρ. 8 του άρθρου 5 
του Ν. 4076/2012 (ΦΕΚ 159, τ.Α'), της παρ. 2 του άρθρου 
34 του Ν. 4115/2013 (ΦΕΚ 24, τ.Α'). 

3. Τις διατάξεις του Ν. 3374/2005 και ιδίως τα άρθρα 
14 και 15 (ΦΕΚ 189, τ.Α'/2.8.2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα 
διπλώματος», όπως τροποποιήθηκε και ισχύει. 

4. Το Π.δ. 92/2013 (ΦΕΚ 131/Α'/5-6-2013) Μετονομασία 
κατάργηση και ένταξη Τμημάτων ή Σχολών και ίδρυ- 
ση-συγκρότηση και ανασυγκρότηση Σχολών στο Πανε¬ 
πιστήμιο Θεσσαλίας. 

5. Το Ειδικό Πρωτόκολλο Συνεργασίας μεταξύ του 
Τμήματος Ιατρικής του Π.Θ. και του Τμήματος Ιατρικής 
του Πανεπιστημίου υπίνοΓδίία άορΝ 8(υάί άί Θοπονα, της 
Ιταλίας. 

6. Την αριθμ.3089/11-03-2015 ΦΕΚ 441/24-03-2015 τ.Β' 
Πρυτανική Πράξη Ίδρυση Διακρατικού Διατμηματικού 
Προγράμματος Μεταπτυχιακών Σπουδών’ μεταξύ του 
Τμήματος Ιατρικής της Σχολής Επιστημών Υγείας του 
Πανεπιστημίου Θεσσαλίας και του Τμήματος Ιατρικής 
του ϋηίνθΓδίία άοςίί είυάί άί Θοπονα Ιταλίας, με τίτλο «Υπε- 
ρηχογραφική λειτουργική απεικόνιση για την πρόληψη 
και διάγνωση των αγγειακών παθήσεων». 

7. Το απόσπασμα πρακτικού της Συνέλευσης του 
Ειδικού Συντονιστικού Οργάνου του Διακρατικού Δι- 
ατμηματικού Προγράμματος Μεταπτυχιακών Σπουδών 
με τίτλο «Υπερηχογραφική λειτουργική απεικόνιση για 
την πρόληψη και διάγνωση των αγγειακών παθήσεων» 
(συνεδρίαση 2/16.09.2015). 

8. Το με αριθμ. 1763/28-11-2011 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Ιατρικής του Πανεπιστημίου 
Θεσσαλίας. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε τα κάτωθι άρθρα της 3089/11-03-2015 
(ΦΕΚ 441/24-03-15 τεύχος Β') Πρυτανικής Πράξης ως εξής: 

Αρθρο 7 

Αριθμός εισακτέων 

Ο αριθμός εισακτέων στο ΠΜΣ για την απόκτηση 
Μεταπτυχιακού Διπλώματος Ειδίκευσης ορίζεται σε 
τριάντα (30) άτομα κατ’ έτος. 

Αρθρο 11 

Κόστος λειτουργίας 

Σύμφωνα με το άρθρο 8 του Ν. 3685/2008 (ΦΕΚ 148 Α'), 
το 65% του συνολικού ετήσιου κόστους λειτουργίας 
που αφορά στις λειτουργικές δαπάνες ανέρχεται στο 
ποσό των 58.500 ευρώ και αναλύεται σε κατηγορίες 
δαπανών ως εξής: 


ΕΙΔΟΣ ΔΑΠΑΝΗΣ 

ΠΟΣΟ Ευρώ 

Αμοιβές αποζημιώσεις διδακτικού, 
τεχνικού και διοικητικού προσωπικού 

30.000 

Αναλώσιμα, εκπαιδευτικό υλικό, 
πρόσθετος εξοπλισμός (προμήθεια- 
ανανέωση-συντήρηση 

8.000 

Μετακινήσεις 

10.000 

Γ ενικά έξοδα 

8.500 

Υποτροφίες 

2.000 

ΣΥΝΟΛΟ 

58.500 


Το ανωτέρω κόστος θα καλύπτεται από δίδακτρα, 
χορηγίες, δωρεές, ερευνητικά προγράμματα, κλπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Δεκεμβρίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 14646/15/ΓΠ (2) 

Μετονομασία Εργαστηρίου με την επωνυμία «Εργαστή¬ 
ριο Μελέτης Γραμματισμών (Γλωσσικού, Μαθηματι¬ 
κού) σε Σχολικό Πλαίσιο και μη Σχολικά Πλαίσια» στο 
Παιδαγωγικό Τμήμα Ειδικής Αγωγής της Σχολής Αν¬ 
θρωπιστικών και Κοινωνικών Επιστημών του Πανεπι¬ 
στημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87), όπως η τελευταία αυτή τροποποι¬ 
ήθηκε με το άρθρο 48 παρ.2 του Ν. 1404/1983 (ΑΊ73), 
με τις διατάξεις του άρθρου 13 παρ. 22γ του Ν. 3149/03 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Την υπ’ αριθμ. 6885/8-6-2015 πράξη του Πρύτανη 
του Πανεπιστημίου Θεσσαλίας, η οποία δημοσιεύθηκε 
στο ΦΕΚ 1182/19-6-2015/τ.Β") ίδρυσης του Εργαστηρίου 
Μελέτης Γ ραμματισμών (Γλωσσικού, Μαθηματικού) σε 
Σχολικό Πλαίσιο και μη Σχολικά Πλαίσια. 


3. Τις αποφάσεις του Παιδαγωγικού Τμήματος Ειδικής 
Αγωγής (Συνέλευση Τμήματος αριθμ. 37/11-11-2015) και 
της Συγκλήτου του Πανεπιστημίου Θεσσαλίας (Συνε¬ 
δρίαση 161/4-12-2015). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Αρθρο 1 

Μετονομασία Εργαστηρίου 

Μετονομάζεται στο Παιδαγωγικό Τμήμα Ειδικής Αγω¬ 
γής του Πανεπιστημίου Θεσσαλίας το «Εργαστήριο 
Μελέτης Γ ραμματισμών (Γλωσσικού, Μαθηματικού) σε 
Σχολικό Πλαίσιο και μη Σχολικά Πλαίσια», σε «Εργαστή¬ 
ριο Μελέτης Μαθηματικού Γραμματισμού σε Τυπικά και 
Ατυπα Πλαίσια»με σκοπό την εξυπηρέτηση των διδακτι¬ 
κών και ερευνητικών αναγκών στο γνωστικό αντικείμενο 
της Διδακτικής των Μαθηματικών. 

Αρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Παι¬ 
δαγωγικού Τμήματος Ειδικής Αγωγής, καθώς και των 
άλλων Τμημάτων του Πανεπιστημίου Θεσσαλίας, στα 
αντικείμενα με τα οποία ασχολείται, όπως αυτά προσ¬ 
διορίζονται στο άρθρο 1. 

2. Την προώθηση μιας διεπιστημονικής διδασκαλίας 
των Μαθηματικών με άλλα γνωστικά αντικείμενα και 
ανάδειξη των λειτουργικών σχέσεων μεταξύ τους. 

3. Την εκπόνηση ερευνητικών προγραμμάτων που 
άπτονται των ενδιαφερόντων του εργαστηρίου. 

4. Τη συνεργασία κάθε μορφής με μέλη Δ.Ε.Π. του 
Τμήματος ή άλλων Τμημάτων του Πανεπιστημίου Θεσ¬ 
σαλίας καθώς και με άλλα κέντρα ερευνών, ακαδημαϊκά 
ιδρύματα ημεδαπής και αλλοδαπής, εφόσον οι επιστη¬ 
μονικοί στόχοι, συμπίπτουν, συμβαδίζουν και αλληλοσυ- 
μπληρώνονται με εκείνους του Εργαστηρίου. 

5. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων με την πρόσκληση Ελλήνων και 
ξένων αναγνωρισμένων επιστημόνων, και η πραγματο¬ 
ποίηση δημοσιεύσεων και εκδόσεων στην Ελλάδα και 
διεθνώς. 

6. Την παραγωγή εκπαιδευτικού υλικού. 

7. Την επιμόρφωση των εκπαιδευτικών και την ενημέ¬ 
ρωση των πολιτών σχετικά με ζητήματα που περιγρά- 
φονται στη πρώτη ενότητα. 

8. Την αναζήτηση μεθόδων συμμετοχής στα προγράμ¬ 
ματα κοινωνικά αποκλεισμένων ομάδων. 

9. Την παροχή υπηρεσιών κατά τα προβλεπόμενα στο 
Π.δ. 159/1984 "Προϋποθέσεις παροχής υπηρεσιών από τα 
Πανεπιστημιακά εργαστήρια σε ιδιώτες και κάθε νομικής 
μορφής οργανισμούς" (Α' 53). 

Αρθρο 3 
Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Παιδαγωγικού Τμή¬ 
ματος Ειδικής Αγωγής και άλλα μέλη ΔΕΠ του Π.Θ., 
των οποίων το γνωστικό αντικείμενο της θέσης τους 
εμπίπτει στα ερευνητικά ενδιαφέροντα του Εργαστη- 

ρίου, από μέλη του Ειδικού Τεχνικού Εργαστηριακού 
Προσωπικού (ΕΤΕΠ ), καθώς και από μέλη του λοιπού 
επιστημονικού και διοικητικού προσωπικού που τοποθε¬ 
τούνται στο εργαστήριο με τη διαδικασία των άρθρων 
4 παρ. 1(δ) του Ν. 2083/1992 (Α'159) και 13 παρ. 3(β) του 
Ν. 2817/2000 «Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (Α'78). 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από το Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Παιδαγωγικού Τμήματος Ειδικής Αγωγής και 
ορίζεται με τη διαδικασία του άρθρου 28 παρ. 22 του 
Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982, μεταξύ των οποίων περιλαμβά¬ 
νονται ο συντονισμός του διδακτικού (προπτυχιακό-με- 
ταπτυχιακό) και ερευνητικού έργου του εργαστηρίου, η 
κατάρτιση και η υποβολή στη Συνέλευση του Τμήματος 
του ετήσιου προγράμματος λειτουργίας του εργαστη¬ 
ρίου, η μέριμνα για την τήρησή του, η μέριμνα για την 
κατανομή των χώρων του εργαστηρίου, η μέριμνα για 
τη στελέχωσή του με το αναγκαίο προσωπικό, η μέριμνα 
για την οικονομική διαχείριση των εσόδων του, η υποβο¬ 
λή του ετήσιου απολογισμού των δραστηριοτήτων του, 
ο ορισμός των υπευθύνων για τα αναλώσιμα υλικά και 
του κινητού εξοπλισμού, η υπογραφή κάθε εγγράφου 
και γενικά η ευθύνη για την ομαλή και απρόσκοπτη 
λειτουργία του. 

Αρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλίας. Το ωράριο εργασίας του προσω¬ 
πικού είναι αυτό που προβλέπεται για κάθε κατηγορία, 
σύμφωνα με τις διατάξεις του άρθρου 5 παρ. 3δ του 
Ν. 2083/1992 (Α' 159) και τις διατάξεις του Υπαλληλικού 
Κώδικα. 

2. Το εργαστήριο θα εγκατασταθεί στους χώρους 
του Παιδαγωγικού Τμήματος Ειδικής Αγωγής του Πα¬ 
νεπιστημίου Θεσσαλίας στο κτήριο III του παραλιακού 
συγκροτήματος Παπαστράτου του Πανεπιστημίου Θεσ¬ 
σαλίας. 

3. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαί¬ 
σια διδακτικού και ερευνητικού προγράμματος ή άλλου 
έργου, που έχει αποφασισθεί και καθορίζει, μέσα στα 
πλαίσια της αποστολής του εργαστηρίου, την προτε¬ 
ραιότητα στη χρησιμοποίηση οργάνων και χώρων, σε 
περίπτωση που δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλει- 
ας των εργαζομένων καθώς και στην προστασία των 
οργάνων και εγκαταστάσεών του από βλάβες. 

5. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή 


άλλους ερευνητές, που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών, επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

6. Η πρόσληψη διακεκριμένων επιστημόνων, σε τομείς 
σχετικούς με τις διδακτικές και ερευνητικές δραστη¬ 
ριότητες του εργαστηρίου, στην περίπτωση που είναι 
δυνατή κατά τις ισχύουσες διατάξεις, ενεργείται κατό¬ 
πιν εισηγήσεως του Διευθυντή από τα αρμόδια όργανα 
του Τμήματος. 

7. Στο Εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Για την εκτέλεση πειραματικής εργα¬ 
σίας από ερευνητές, οι οποίοι δεν είναι μέλη του 
εργαστηρίου, χορηγείται άδεια ύστερα από σχετική 
αίτηση, στην οποία αναφέρονταί: ο σκοπός της ερ¬ 
γασίας, το χρονοδιάγραμμά της, η χρησιμοποίηση 
ή μη οργάνων τα οποία διαθέτει το εργαστήριο, οι 
διατάξεις οι οποίες διέπουν την εκτέλεση αυτής της 
πειραματικής εργασίας και ο προϋπολογισμός της 
δαπάνης που απαιτείται. 

Αρθρο 6 
Έσοδα 

Τα έσοδα του Εργαστηρίου προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3 
παρ. 3 του Π.δ. 159/19849 (Α' 53). 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Αρθρο 7 

Τηρούμενα βιβλία 

Γ ια τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

• Πρωτόκολλο εισερχόμενης - εξερχόμενης αλληλο¬ 
γραφίας, 

• Βαθμολόγιο φοιτητών, 

• Βιβλίο περιουσιακών στοιχείων, 

• Φάκελος οικονομικών στοιχείων κάθε έτους, 

• Κατάλογος επιστημονικών βιβλίων, περιοδικών, βι¬ 
ντεοκασετών και οργάνων, 

• Αρχεία ερευνητικών προγραμμάτων, 

• Βιβλίο μεταβολών προσωπικού και 

• Κάθε άλλο βιβλίο ή στοιχείο που κρίνεται απαραί¬ 
τητο. 

Αρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Δεκεμβρίου 2015 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 14599/15/ΓΠ (3) 

Ίδρυση Εργαστηρίου με την επωνυμία «Εργαστήριο 
Εμπορίας και Τεχνολογίας Αλιευτικών Προϊόντων και 
Τροφίμων» στο Τμήμα Γεωπονίας Ιχθυολογίας και 
Υδάτινου Περιβάλλοντος, της Σχολής Γεωπονικών 
Επιστημών, του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87), όπως η τελευταία αυτή τροποποι¬ 
ήθηκε με το άρθρο 48 παρ. 2 του Ν. 1404/1983 (ΑΊ73), 
με τις διατάξεις του άρθρου 13 παρ. 22γ του Ν. 3149/03 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Γεωπονίας Ιχθυολογί¬ 
ας και Υδάτινου Περιβάλλοντος, (Συνέλευση Τμήματος 
αριθμ. 120/23-10-2015) και της Συγκλήτου του Πανεπι¬ 
στημίου Θεσσαλίας (Συνεδρίαση 161/4-12-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Αρθρο 1 -Ίδρυση 

Ιδρύεται Εργαστήριο με την επωνυμία «Εργαστήριο 
Εμπορίας και Τεχνολογίας Αλιευτικών Προϊόντων και 
Τροφίμων», στο Τμήμα Γ εωπονίας Ιχθυολογίας και Υδά¬ 
τινου Περιβάλλοντος, του Πανεπιστημίου Θεσσαλίας. 

Το Εργαστήριο δημιουργείται για να καλύψει διδα¬ 
κτικές και ερευνητικές ανάγκες των φοιτητών και του 
προσωπικού του ίδιου Τμήματος στα παρακάτω γνωστι¬ 
κά αντικείμενα και επιστημονικούς τομείς ερευνητικής 
δραστηριότητας: 

1. Εμπορίας, διοίκησης και οικονομίας των αλιευτικών 
προϊόντων και ειδικότερα σε θέματα όπως η οικονομική 
της αλιευτικής παραγωγής, η Κοινή Αλιευτική Πολιτική 
της Ε.Ε., το εμπόριο, σε εθνικό, ευρωπαϊκό και διεθνές 
επίπεδο, η διάθεση, η έρευνα αγοράς, η καταναλωτική 
συμπεριφορά, οι προωθητικές δραστηριότητες και η 
ανταγωνιστικότητα των αλιευτικών προϊόντων και τρο¬ 
φίμων, τόσο στην εγχώρια όσο και στη διεθνή αγορά. 

2. Τεχνολογίας αλιευτικών προϊόντων και λοιπών τρο¬ 
φίμων και ειδικότερα σε θέματα όπως η ποιότητα, ασφά¬ 
λεια, υγιεινή, συντήρηση, μεταποίηση, συσκευασία, έλεγ¬ 
χος ποιότητας και αυθεντικότητας, διαχείριση ποιότητας 
και ασφάλειας, διαχείριση αποβλήτων βιομηχανιών επε¬ 
ξεργασίας αλιευμάτων και λοιπών τροφίμων καθώς και 
στον προσδιορισμό οργανοληπτικών, χημικών, μηχανικών, 
μικροβιολογικών, μοριακών και διατροφικών παραμέτρων 
των αλιευτικών προϊόντων και λοιπών τροφίμων. 

Αρθρο 2 - Εσωτερικός κανονισμός 

Ο Εσωτερικός Κανονισμός του ιδρυόμενου με το προ¬ 
ηγούμενο άρθρο εργαστηρίου καθορίζεται σύμφωνα με 
τους ορισμούς των επόμενων άρθρων. 


Άρθρο 3 - Αποστολή 

Αποστολή του Εργαστηρίου είναι η υλοποίηση των 
παρακάτω στόχων: 

1. Θεωρητική και πρακτική εκπαίδευση προπτυχιακών 
και μεταπτυχιακών φοιτητών στα επιστημονικά πεδία 
της Εμπορίας, της Οικονομίας και της Διοίκησης καθώς 
επίσης και της Τεχνολογίας των Αλιευτικών Προϊόντων 
και Τροφίμων. 

2. Διεξαγωγή βασικής και εφαρμοσμένης έρευνας και 
προώθηση της επιστημονικής γνώσης στα γνωστικά 
αντικείμενα και στους επιστημονικούς τομείς ερευνη¬ 
τικής δραστηριότητας που θεραπεύει. 

3. Συνεργασία με μέλη Δ.Ε.Π. του Τμήματος ή άλλων 
Τμημάτων του Πανεπιστημίου Θεσσαλίας καθώς και με 
άλλα κέντρα ερευνών, ακαδημαϊκά ιδρύματα της ημε¬ 
δαπής και αλλοδαπής. 

4. Σχεδιασμός και υλοποίηση ερευνητικών προγραμμά¬ 
των που άπτονται των ενδιαφερόντων του Εργαστηρίου. 

5. Διοργάνωση συνεδρίων, ημερίδων, διαλέξεων και 
άλλων επιστημονικών εκδηλώσεων και πραγματοποίηση 
δημοσιεύσεων και εκδόσεων στην Ελλάδα και διεθνώς. 

6. Παραγωγή εκπαιδευτικού και ενημερωτικού υλικού 
σε ζητήματα που άπτονται των γνωστικών αντικειμένων 
που θεραπεύει το εργαστήριο. 

7. Επιμόρφωση προσωπικού φορέων, επιχειρήσεων και 
οργανισμών που ασχολούνται με ζητήματα που θερα¬ 
πεύει το εργαστήριο. 

8. Οργάνωση ειδικευμένης βιβλιοθήκης. 

9. Η παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 (Α'53). 

Αρθρο 4 - Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Τμήματος Γεωπονί¬ 
ας Ιχθυολογίας και Υδάτινου Περιβάλλοντος, των οποί¬ 
ων το γνωστικό αντικείμενο της θέσης τους εμπίπτει 
στα γνωστικά αντικείμενα και στα ερευνητικά ενδια¬ 
φέροντα του Εργαστηρίου, όπως αυτά περιγράφονται 
στο άρθρο 1 της παρούσας πρυτανικής πράξης, από 
μέλη του Ειδικού Τεχνικού Εργαστηριακού Προσωπικού 
(ΕΤΕΠ), καθώς και από μέλη του λοιπού επιστημονικού 
και διοικητικού προσωπικού που τοποθετούνται στο 
εργαστήριο με τη διαδικασία των άρθρων 4 παρ. 1(δ) 
του Ν. 2083/1992 (ΑΊ59) και 13 παρ. 3(β) του Ν. 2817/2000. 

Αρθρο 5 - Διοίκηση 

1. Το Εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Τμήματος Γεωπονίας Ιχθυολογίας και Υδά¬ 
τινου Περιβάλλοντος, του Πανεπιστημίου Θεσσαλίας, 
που ορίζεται με τη διαδικασία του άρθρου 28 παρ. 22 
του Ν. 2083/1992 "Εκσυγχρονισμός της Ανώτατης Εκ¬ 
παίδευσης" (Α' 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 "Για τη δομή και λειτουργία των 
Ανωτάτων Εκπαιδευτικών Ιδρυμάτων" (Α' 87) και επιπλέον: 
Συντονίζει το διδακτικό (προπτυχιακό - μεταπτυχιακό) και 
ερευνητικό έργο του Εργαστηρίου, καταρτίζει και υποβάλ¬ 
λει στη Συνέλευση του Τ μήματος Γ εωπονίας Ιχθυολογίας 
και Υδάτινου Περιβάλλοντος, το ετήσιο πρόγραμμα του 
Εργαστηρίου και μεριμνά για την τήρησή του, μεριμνά για 
τη στελέχωση του Εργαστηρίου με το αναγκαίο προσω¬ 
πικό, μεριμνά για την οικονομική διαχείριση των εσόδων 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


33665 


του Εργαστηρίου, μεριμνά για την κατανομή των χώρων 
του Εργαστηρίου, εισηγείται στη Συνέλευση του Τμήματος 
τους υπεύθυνους των αναλώσιμων υλικών και του κινητού 
εξοπλισμού, υπογράψει κάθε έγγραψο και γενικά είναι 
υπεύθυνος για την ομαλή και απρόσκοπτη λειτουργία του 
Εργαστηρίου. 

Άρθρο 6 - Αρμοδιότητες 

1. Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας. Το ωράριο εργασίας του προσωπικού είναι 
αυτό που προβλέπεται για κάθε κατηγορία, σύμφωνα με 
τις διατάξεις του άρθρου 5 παρ. 3δ του Ν.2083/1992 (Α' 
159) και τις διατάξεις του Υπαλληλικού Κώδικα. 

2. Ο Διευθυντής του Εργαστηρίου ενημερώνεται πριν 
από τη διεξαγωγή κάθε εργασίας που γίνεται στο Εργα¬ 
στήριο στο πλαίσιο του διδακτικού και ερευνητικού του 
προγράμματος, ή άλλου έργου που έχει αποφασιστεί 
από τη Συνέλευση του Τμήματος Γεωπονίας Ιχθυολο¬ 
γίας και Υδάτινου Περιβάλλοντος και καθορίζει, μέσα 
στο πλαίσιο της αποστολής του Εργαστηρίου, τις προ¬ 
τεραιότητες στη χρησιμοποίηση οργάνων και χώρων σε 
περίπτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέ- 
λειας των εργαζομένων, καθώς και την προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του Εργαστηρίου ή σε 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη τα οποία παραδίδονται για τη διεξαγωγή 
εργασιών επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

5. Με εισήγηση του Διευθυντή στη Συνέλευση του 
Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του Εργαστηρίου, σύμφωνα με το άρθρο 
18 του Ν. 1268/1982 "Για τη δομή και λειτουργία των 
ανώτατων εκπαιδευτικών ιδρυμάτων" και του άρθρου 
5 του Π.δ. 407/1980 (Α' 112). 

6. Στο εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Γ ια την εκτέλεση πειραματικής εργασίας 
από ερευνητές, οι οποίοι δεν είναι μέλη του εργαστηρί¬ 
ου, χορηγείται άδεια ύστερα από σχετική αίτηση, στην 
οποία αναφέρονταί: ο σκοπός της εργασίας, το χρονοδι¬ 
άγραμμά της, η χρησιμοποίηση ή μη οργάνων τα οποία 
διαθέτει το εργαστήριο, οι διατάξεις οι οποίες διέπουν 
την εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

7. Ο Διευθυντής του εργαστηρίου ασκεί τις αρμοδιότη¬ 
τες που ορίζει το άρθρο 7 του Ν. 1268/1982 και επιπλέον: 

(α) καταρτίζει και υποβάλλει στη Συνέλευση του Τμή¬ 
ματος το ετήσιο πρόγραμμα λειτουργίας του και μερι¬ 
μνά για την τήρησή του 


(β) συντονίζει το διδακτικό και ερευνητικό του έργο 
(γ) μεριμνά για τη στελέχωση του με το αναγκαίο 
προσωπικό 

(δ) μεριμνά για την οικονομική διαχείριση των πόρων 
(ε) εισηγείται στο Τμήμα για την προμήθεια του απα¬ 
ραίτητου εξοπλισμού 

(στ) υποβάλλει στο Τ μήμα τον ετήσιο απολογισμό των 
δραστηριοτήτων και 

(ζ) υπογράφει κάθε εξερχόμενο έγγραφο και γενικά είναι 
υπεύθυνος για την ομαλή και αποδοτική λειτουργία του. 

Αρθρο 7 - Πόροι 

Πόροι του Εργαστηρίου είναι: 

1. Οι κληρονομιές, τα κληροδοτήματα, οι δωρεές και 
κάθε άλλη οικονομική ενίσχυση προς το Πανεπιστήμιο 
Θεσσαλίας για τους σκοπούς του εργαστηρίου. 

2. Το έσοδα από την παροχή υπηρεσιών, σύμφωνα με 
το άρθρο 3 του Π.δ. 159/1984 (Α' 53). 

3. Τα κονδύλια που προέρχονται από τα ιδιαίτερα 
ερευνητικά προγράμματα. 

Αρθρο 8 - Τηρούμενα βιβλία 

1. Γ ια τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

(α) βιβλίο πρωτοκόλλου 
(β) βαθμολόγιο φοιτητών 
(γ) φάκελος περιουσιακών στοιχείων 
(δ) φάκελος οικονομικών στοιχείων για κάθε έτος 
(ε) κατάλογος επιστημονικών βιβλίων, περιοδικών, βι¬ 
ντεοκασετών και οργάνων του Εργαστηρίου 
(στ) αρχείο ερευνητικών προγραμμάτων 
(ζ) βιβλίο μεταβολών προσωπικού 

2. Με απόφαση του Διευθυντή Εργαστηρίου μπορεί να 
τηρείται κάθε άλλο βιβλίο ή στοιχεία που προβλέπονται 
από την ισχύουσα νομοθεσία ή κρίνεται απαραίτητο 
για το Εργαστήριο. 

Αρθρο 9 - Ώρες λειτουργίας 

Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας. 

Αρθρο 10 - Εγκατάσταση 

Το Εργαστήριο εγκαθίσταται σε χώρους του Πανεπι¬ 
στημίου Θεσσαλίας οι οποίοι παραχωρούνται για τη δι¬ 
εξαγωγή του έργου του, τη διενέργεια της'Ερευνας και 
των εργαστηριακών ασκήσεων. Στο χώρο εγκατάστα¬ 
σης, υπάρχει πινακίδα με τον τίτλο του Εργαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Δεκεμβρίου 2015 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 14601/15/ΓΠ (4) 

Ίδρυση Εργαστηρίου με την επωνυμία «Εργαστήριο 
Υδατοκαλλιεργειών» στο Τμήμα Γεωπονίας Ιχθυολο¬ 
γίας και Υδάτινου Περιβάλλοντος, της Σχολής Γεω- 
πονικών Επιστημών του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 

Ν. 1268/1982 (Α' 87), όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α'173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Γεωπονίας Ιχθυολογί¬ 
ας και Υδάτινου Περιβάλλοντος, (Συνέλευση Τμήματος 
αριθμ. 120/23-10-2015) και της Συγκλήτου του Πανεπι¬ 
στημίου Θεσσαλίας (Συνεδρίαση 161/4-12-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Άρθρο 1 -Ίδρυση 

Ιδρύεται Εργαστήριο με την επωνυμία «Εργαστήριο Υδα¬ 
τοκαλλιεργειών», στο Τ μήμα Γ εωπονίας Ιχθυολογίας και 
Υδάτινου Περιβάλλοντος, του Πανεπιστημίου Θεσσαλίας. 

Το Εργαστήριο δημιουργείται για να καλύψει εκπαι¬ 
δευτικές και ερευνητικές ανάγκες των φοιτητών και του 
προσωπικού του ίδιου Τμήματος στα γνωστικά αντι¬ 
κείμενα της εκτροφής υδρόβιων ζωικών οργανισμών, 
της καλλιέργειας υδρόβιων φυτικών οργανισμών, της 
διαχείρισης μονάδων υδατοκαλλιεργειών, της γενετι¬ 
κής, της γονιδιοματικής, αναπαραγωγής, διατροφής, 
της πρόληψης ασθενειών, της προστασίας και ευζωίας 
υδρόβιου ζωικού κεφαλαίου, των κατασκευών υδατο¬ 
καλλιεργειών, των οικονομικών υδατοκαλλιεργειών, της 
αλληλεπίδρασης υδατοκαλλιεργειών και περιβάλλοντος, 
της αειφορικής διαχείρισης υδάτινου περιβάλλοντος και 
της αξιοποίησης υδατοκαλλιεργητικών πόρων. 

Αρθρο 2 - Εσωτερικός κανονισμός 

Ο Εσωτερικός Κανονισμός του ιδρυόμενου με το προ¬ 
ηγούμενο άρθρο εργαστηρίου καθορίζεται σύμφωνα με 
τους ορισμούς των επόμενων άρθρων. 

Αρθρο 3 - Αποστολή 

Αποστολή του Εργαστηρίου είναι η υλοποίηση των 
παρακάτω στόχων: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Γεωπονίας Ιχθυολογίας και Υδάτινου Περι¬ 
βάλλοντος του Πανεπιστημίου Θεσσαλίας, καθώς και 
άλλων Τμημάτων του Πανεπιστημίου, στα αντικείμενα 
με τα οποία ασχολείται, όπως αυτά προσδιορίζονται, 
στο άρθρο 1. 

2. Διεξαγωγή βασικής και εφαρμοσμένης έρευνας και 
προώθηση της επιστημονικής γνώσης στα γνωστικά 
αντικείμενα και στους επιστημονικούς τομείς ερευνη¬ 
τικής δραστηριότητας που θεραπεύει. 

3. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

4. Σχεδιασμός και υλοποίηση ερευνητικών προγραμμά¬ 
των που άπτονται των ενδιαφερόντων του Εργαστηρίου. 

5. Διοργάνωση συνεδρίων, ημερίδων, διαλέξεων και 
άλλων επιστημονικών εκδηλώσεων και πραγματοποίηση 
δημοσιεύσεων και εκδόσεων στην Ελλάδα και διεθνώς. 

6. Παραγωγή εκπαιδευτικού και ενημερωτικού υλικού 
σε ζητήματα που άπτονται των γνωστικών αντικειμένων 
που θεραπεύει το εργαστήριο. 


7. Επιμόρφωση προσωπικού φορέων, επιχειρήσεων και 
οργανισμών που ασχολούνται με ζητήματα που θερα¬ 
πεύει το εργαστήριο. 

8. Οργάνωση ειδικευμένης βιβλιοθήκης. 

9. Η παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 (Α'53). 

Άρθρο 4 - Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Τμήματος Γεω¬ 
πονίας Ιχθυολογίας και Υδάτινου Περιβάλλοντος, των 
οποίων το γνωστικό αντικείμενο της θέσης τους εμπί¬ 
πτει στα γνωστικά αντικείμενα και στα ερευνητικά 
ενδιαφέροντα του Εργαστηρίου, όπως αυτά περιγρά- 
φονται στο άρθρο 1 της παρούσας πρυτανικής πρά¬ 
ξης, από μέλη του Ειδικού Τεχνικού Εργαστηριακού 
Προσωπικού (ΕΤΕΠ), καθώς και από μέλη του λοιπού 
επιστημονικού και διοικητικού προσωπικού που το¬ 
ποθετούνται στο εργαστήριο με τη διαδικασία των 
άρθρων 4 παρ. 1(δ) του Ν. 2083/1992 (Α'159) και 13 παρ. 
3(β) του Ν. 2817/2000. 

Αρθρο 5 - Διοίκηση 

1. Το Εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Τμήματος Γεωπονίας Ιχθυολογίας και Υδά¬ 
τινου Περιβάλλοντος, του Πανεπιστημίου Θεσσαλίας, 
που ορίζεται με τη διαδικασία του άρθρου 28 παρ. 22 
του Ν. 2083/1992 "Εκσυγχρονισμός της Ανώτατης Εκ¬ 
παίδευσης" (Α' 159). 

2. Ο διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982 "Για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων" (Α'87) 
και επιπλέον: Συντονίζει το διδακτικό (προπτυχιακό - 
μεταπτυχιακό) και ερευνητικό έργο του Εργαστηρίου, 
καταρτίζει και υποβάλλει στη Συνέλευση του Τμήματος 
Γεωπονίας Ιχθυολογίας και Υδάτινου Περιβάλλοντος, 
το ετήσιο πρόγραμμα του Εργαστηρίου και μεριμνά 
για την τήρησή του, μεριμνά για τη στελέχωση του 
Εργαστηρίου με το αναγκαίο προσωπικό, μεριμνά για 
την οικονομική διαχείριση των εσόδων του Εργαστη¬ 
ρίου, μεριμνά για την κατανομή των χώρων του Εργα¬ 
στηρίου, εισηγείται στη Συνέλευση του Τμήματος τους 
υπεύθυνους των αναλώσιμων υλικών και του κινητού 
εξοπλισμού, υπογράφει κάθε έγγραφο και γενικά είναι 
υπεύθυνος για την ομαλή και απρόσκοπτη λειτουργία 
του Εργαστηρίου. 

Αρθρο 6 - Αρμοδιότητες 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλίας. Το ωράριο εργασίας του προσω¬ 
πικού είναι αυτό που προβλέπεται για κάθε κατηγορία, 
σύμφωνα με τις διατάξεις του άρθρου 5 παρ. 3δ του 
Ν. 2083/1992 (Α' 159) και τις διατάξεις του Υπαλληλικού 
Κώδικα. 

2. Ο Διευθυντής του Εργαστηρίου ενημερώνεται πριν 
από τη διεξαγωγή κάθε εργασίας που γίνεται στο Εργα¬ 
στήριο στο πλαίσιο του διδακτικού και ερευνητικού του 
προγράμματος, ή άλλου έργου που έχει αποφασιστεί 
από τη Συνέλευση του Τ μήματος Γ εωπονίας Ιχθυολο¬ 
γίας και Υδάτινου Περιβάλλοντος και καθορίζει, μέσα 
στο πλαίσιο της αποστολής του Εργαστηρίου, τις προ- 

τεραιότητες στη χρησιμοποίηση οργάνων και χώρων σε 
περίπτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέ- 
λειας των εργαζομένων, καθώς και την προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του Εργαστηρίου ή σε 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη τα οποία παραδίδονται για τη διεξαγωγή 
εργασιών επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

5. Με εισήγηση του Διευθυντή στη Συνέλευση του 
Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του Εργαστηρίου, σύμφωνα με το άρθρο 
18 του Ν. 1268/1982 "Για τη δομή και λειτουργία των 
ανώτατων εκπαιδευτικών ιδρυμάτων" και του άρθρου 
5 του Π.δ. 407/1980 (Α' 112). 

6. Στο εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Γ ια την εκτέλεση πειραματικής εργασίας 
από ερευνητές, οι οποίοι δεν είναι μέλη του εργαστηρί¬ 
ου, χορηγείται άδεια ύστερα από σχετική αίτηση, στην 
οποία αναφέρονταί: ο σκοπός της εργασίας, το χρονοδι¬ 
άγραμμά της, η χρησιμοποίηση ή μη οργάνων τα οποία 
διαθέτει το εργαστήριο, οι διατάξεις οι οποίες διέπουν 
την εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

7. Ο Διευθυντής του εργαστηρίου ασκεί τις αρμοδιότη¬ 
τες που ορίζει το άρθρο 7 του Ν. 1268/1982 και επιπλέον: 

(α) καταρτίζει και υποβάλλει στη Συνέλευση του Τμή¬ 
ματος το ετήσιο πρόγραμμα λειτουργίας του και μερι¬ 
μνά για την τήρησή του 

(β) συντονίζει το διδακτικό και ερευνητικό του έργο 

(γ) μεριμνά για τη στελέχωση του με το αναγκαίο 
προσωπικό 

(δ) μεριμνά για την οικονομική διαχείριση των πόρων 

(ε) εισηγείται στο Τμήμα για την προμήθεια του απα¬ 
ραίτητου εξοπλισμού 


(στ) υποβάλλει στο Τ μήμα τον ετήσιο απολογισμό των 
δραστηριοτήτων και 

(ζ) υπογράφει κάθε εξερχόμενο έγγραφο και γενικά είναι 
υπεύθυνος για την ομαλή και αποδοτική λειτουργία του. 

Άρθρο 7 - Πόροι 

Πόροι του Εργαστηρίου είναι: 

1. Οι κληρονομιές, τα κληροδοτήματα, οι δωρεές και 
κάθε άλλη οικονομική ενίσχυση προς το Πανεπιστήμιο 
Θεσσαλίας για τους σκοπούς του εργαστηρίου. 

2. Το έσοδα από την παροχή υπηρεσιών, σύμφωνα με 
το άρθρο 3 του Π.δ. 159/1984 (Α' 53). 

3. Τα κονδύλια που προέρχονται από τα ιδιαίτερα 
ερευνητικά προγράμματα. 

Άρθρο 8 - Τηρούμενα βιβλία 

1. Γ ια τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

(α) βιβλίο πρωτοκόλλου 
(β) βαθμολόγιο φοιτητών 
(γ) φάκελος περιουσιακών στοιχείων 
(δ) φάκελος οικονομικών στοιχείων για κάθε έτος 
(ε) κατάλογος επιστημονικών βιβλίων, περιοδικών, βι¬ 
ντεοκασετών και οργάνων του Εργαστηρίου 
(στ) αρχείο ερευνητικών προγραμμάτων 
(ζ) βιβλίο μεταβολών προσωπικού 

2. Με απόφαση του Διευθυντή Εργαστηρίου μπορεί να 
τηρείται κάθε άλλο βιβλίο ή στοιχεία που προβλέπονται 
από την ισχύουσα νομοθεσία ή κρίνεται απαραίτητο 
για το Εργαστήριο. 

Αρθρο 9 - Ώρες λειτουργίας 

Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας. 

Άρθρο 10 - Εγκατάσταση 

Το Εργαστήριο εγκαθίσταται σε χώρους του Πανεπι¬ 
στημίου Θεσσαλίας οι οποίοι παραχωρούνται για τη δι¬ 
εξαγωγή του έργου του, τη διενέργεια της'Ερευνας και 
των εργαστηριακών ασκήσεων. Στο χώρο εγκατάστα¬ 
σης, υπάρχει πινακίδα με τον τίτλο του Εργαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Δεκεμβρίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 



33668 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιβϊΙ: ννοόπΐ3δίβΓ.β1@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02028482412150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































